**Ενημερωτικό Φύλλο Μαθήματος (ΕΦΜ) (Syllabus)**

 «Ψυχοβιολογία της Συµπεριφοράς (IAO350)»

**Συντονιστής του μαθήματος.**

Κων/νος Ν. Φουντουλάκης, Αναπληρωτής Καθηγητής Ψυχιατρικής, Γ΄ Πανεπιστημιακής Ψυχιατρικής Κλινικής ΑΠΘ

**Υπεύθυνοι εκπαίδευσης.**

(αναφέρονται στο πρόγραμμα)

**Σκοπός του μαθήματος**

Το μάθημα «Ψυχοβιολογία της Συμπεριφοράς» στοχεύει στη μελέτη της σχέσης μεταξύ της υποκείμενης νευροβιολογίας του εγκεφάλου αλλα και ολόκληρου του ανθρώπινου οργανισμού με την εκδηλούμενη συμπεριφορά και τις επιμέρους παραμέτρους της. Περιλαμβάνει ανάμεσα στα άλλα τα πεδία της ψυχοφυσιολογίας, της ψυχομετρίας και νευροψυχολογίας, της ψυχοενδοκρινολογίας και ψυχοανοσολογίας, της αναπτυξιακής και της εξελικτικής νευροβιολογίας καθώς και της βιολογικής ψυχιατρικής και της ψυχοφαρμακολογίας. Τα πεδία αυτά περιλαμβάνουν στοιχεία τόσο τις βασικές επιστήμες (Εμβρυολογία, Ανατομία, Φυσιολογία, Γενετική) όσο και τις κλινικές (Ψυχιατρική και ψυχολογία) και αφορούν τόσο τη φυσιολογική ψυχική λειτουργία του ανθρώπου όσο και τις ψυχικές διαταραχές. Στα πλαίσια του προγράμματος προπτυχιακών σπουδών είναι αναγκαίο να διδάσκεται η φύση και ο τρόπος λειτουργίας του ανθρώπινου εγκεφάλου, καθώς είναι το σημαντικότερο βιολογικό σύστημα επεξεργασίας πληροφοριών που απαντάται στη φύση

 **Επιδιωκόμενοι στόχοι**

Το μάθημα στοχεύει να δώσει συγκεκριμενες γνώσεις που αφορούν τον τρόπο λειτουργίας του ανθώπινου ΚΝΣ (που θεωρείται ότι είναι μια στοιχειώδης γνώση τους είναι απολύτως απαραίτητη) αλλά με τρόπο που να οδηγεί στη σύνθεση της γνώσης και στη βαθύτερη κατανόηση τόσο της φυσιολογικής λειτουργίας του όσο και της νόσησής του.

**Μορφή εκπαίδευσης**

Μέγιστος αριθμός φοιτητών: 40

Το μάθημα απευθύνεται σε φοιτητές Γ΄ εξαμήνου ή μεγαλύτερους.

Οι φοιτητές θα πρέπει να παρακολουθήσουν όλα τα μαθήματα, όπως αυτά καθορίζονται στο αναλυτικό πρόγραμμα που θα τους χορηγηθεί

Κρίσιμη θεωρείται η συμμετοχή στη συζήτηση την οποία θα ενθαρρύνει ο υπεύθυνος του μαθήματος και η οποία στόχο έχει να εντοπίσει και να ικανοποιήσει απορίες ώστε να επιτευχθούν καλύτερα οι στόχοι του μαθήματος

**Διδακτικές μονάδες**

Το μάθημα θα δίνει 2 ΔΜ

**Περιεχόμενο μαθήματος**

Το μάθημα «Ψυχοβιολογία της Συμπεριφοράς» θα περιλαμβάνει μια σύνθεση περιγραφής φυσιολογικών ανθρώπινων συμπεριφορών και κλινικών καταστάσεων και των συνδεόμενων με αυτές υποκείμενων νευροβιολογικών μηχανισμών. Στο πλαίσιο αυτό θέμα του μαθήματος αποτελεί ολόκληρο το ανθρώπινο σώμα και όλες οι πτυχές της φυσιολογικής και μη συμπεριφοράς συμπεριλαμβανομένης και της γήρανσης. Έτσι Περιλαμβάνει διδασκαλία στοιχείων Εμβρυολογίας, Ανατομίας, Φυσιολογίας, Γενετικής, Ψυχοφυσιολογίας, Ψυχομετρίας και Νευροψυχολογίας, Ψυχοενδοκρινολογίας και Ψυχοανοσολογίας, αναπτυξιακής και εξελικτικής Νευροβιολογίας καθώς και Βιολογικής Ψυχιατρικής και Ψυχοφαρμακολογίας. Το μάθημα περιλαμβάνει ακόμα τη διδασκαλία Νευροβιολογικών μοντέλων των βασικών ψυχικών διαταραχών (Σχιζοφρένεια, Διπολική διαταραχή, μονοπολική κατάθλιψη, άγχος, χρήση και κατάχρηση ουσιών, άνοια, αυτοκτονικότητα, διαταραχές λήψης τροφής, διαταραχές προσωπικότητας κτλ)

**Αίθουσα διδασκαλίας**

Τα μαθήματα θα γίνουν στην αίθουσα διδασκαλίας της Γ΄ Πανεπιστημιακής Ψυχιατρικής Κλινικής ημέρα Τρίτη και ώρες 15.00-17.00 σε ημερομηνιες που καθορίζονται κάθε έτος

**Ώρες - Διάρκεια Διδασκαλίας**

**ΜΑΘΗΜΑ**

«Ψυχοβιολογία της Συµπεριφοράς (IAO350)»

**Συντονιστής του μαθήματος**

Κων/νος Ν. Φουντουλάκης, Αναπληρωτής Καθηγητής Ψυχιατρικής, Γ΄ Πανεπιστημιακής Ψυχιατρικής Κλινικής ΑΠΘ

Τηλ 2310-994622 e-mail: kfount@med.auth.gr

**Πρόγραμμα-Ημερομηνίες εκπαίδευσης 2017 (Τριτη, ώρα 15.00)**

**Αίθουσα διδασκαλίας Γ Πανεπ Ψυχιατρικής Κλινική ΑΠΘ**

|  |  |  |
| --- | --- | --- |
| **Ημερ**  | **Μάθημα**  | **Διδάσκων**  |
| 10-10-17 | Δομή και λειτουργική οργάνωση του ΚΝΣ(ανάπτυξη, ανατομία, φυσιολογία, νευροχημεία, σκεψη, συναίσθημα, νευρωνικές δομές) | ΚΝ Φουντουλάκης, Αναπλ Καθ Ψυχιατρικής  |
| 17-10-17 | Μνήμη-Μάθηση(νευροψυχολογική οργάνωση του εγκεφάλου) | Β Μποζίκας Αναπλ Καθ Ψυχιατρικής |
| 24-10-17 | Βασικές ζωικές λειτουργίες και ένστικτα(πείνα, δίψα, ενορμήσεις και ένστικτα) | ΚΝ Φουντουλάκης, Αναπλ Καθ Ψυχιατρικής |
| 31-10-17 | Ιδιοσυγκρασία-Προσωπικότητα-Χαρακτήρας και εξελικτική βιολογία | ΚΝ Φουντουλάκης, Αναπλ Καθ Ψυχιατρικής  |
| 7-11-17 | Ψυχοβιολογία της σεξουαλικότητας | Λ Αθανασιάδης Αναπλ Καθ Ψυχιατρικής |
| 14-11-17 | Ψυχοβιολογία της γήρανσης | Α. Κώνστα Επικ Καθ Ψυχιατρικής |
| 21-11-17 | Χρήση και εξάρτηση απο ουσίες | Π. Παναγιωτίδης Ψυχιατρος διδακτορας ΑΠΘ |
| 28-11-17 | Ύπνος και όνειρα | Ι Νηματούδης Καθ. Ψυχιατρικής  |
| 5-12-17 | Γενετική και συμπεριφορά | Ε ΠαρλαπάνηΕπίκ Καθ Ψυχιατρικής |
| 12-12-17 | Ψυχοβιολογία και ψυχανάλυση | Ι Ιεροδιακόνου-Μπένου Αναπλ Καθ Ψυχιατρικής  |
| 19-12-17 | Ψυχοφυσιολογία και ψυχοσωματική | ΚΝ Φουντουλάκης, Αναπλ Καθ Ψυχιατρικής  |
| 9-1-18 | Η συνεισφορά της Κοινωνιολογίας, της Ηθολογίας και των άλλων επιστημών | ΚΝ Φουντουλάκης, Αναπλ Καθ Ψυχιατρικής  |
| 16-1-18 | Βιολογική Ψυχιατρική και Ψυχοφαρμακολογία(μοντέλα ψυχικών νόσων, βασική και κλινική ψυχοφαρμακολογία) | ΚΝ Φουντουλάκης, Αναπλ Καθ Ψυχιατρικής  |

**Αξιολόγηση – Πρόοδος – Εξετάσεις.**

**Οι φοιτητές που θα επιλέξουν το μάθημα θα πρέπει απαραιτήτως να έχουν λογαριασμό ηλεκτρονικής αλληλογραφίας (e-mail) τον οποίο να ελέγχουν συχνά. Η επαρκής επικοινωνία απαιτεί και ηλεκτρονική διασύνδεση ώστε η ενημέρωση να είναι άμεση.**

**Οι φοιτητές αμέσως με την εγγραφή τους θα πρέπει να ενημερώσουν τον υπεύθυνο μαθήματος με e-mail στο** **kfount@med.auth.gr** **δηλώνοντας ονομα, εξάμηνο και ΑΜ.**

Η αξιολόγηση των φοιτητών θα γίνει με γραπτές εξετάσεις

**Συνολική Αποτίμηση – Αξιολόγηση.**

Συνολική αποτίμηση της αξιολόγησης του φοιτητή, που προκύπτει από τα διάφορα στάδια αξιολόγησής του, π.χ. πρόοδος, γραπτές εξετάσεις, κλπ, καθώς και ο δείκτης βαρύτητας της κάθε επιμέρους αξολόγησης..

***Στο τέλος της διδασκαλίας του μαθήματος θα δοθεί δελτίο αξιολόγησης του μαθήματος και των διδασκόντων.***

**Εκπαιδευτικό υλικό – Βιβλία**

* «Σηµειώσεις Δομή και λειτουργική οργάνωση του ΚΝΣ», ΚΝ Φουντουλάκης

E. KANDEL και συν. ΝΕΥΡΟΕΠΙΣΤΗΜΗ ΚΑΙ ΣΥΜΠΕΡΙΦΟΡΑ. ΠΑΝΕΠΙΣΤΗΜΙΑΚΕΣ ΕΚΔΟΣΕΙΣ ΚΡΗΤΗΣ. ΗΡΑΚΛΕΙΟ, 2006.

**Γραμματειακή υποστήριξη**

Γραμματεία Ιατρικής Σχολής τηλ 99283